NOVUM ORGANUM. 419 



stantias ad Aquam appellare consuevimus ; sumpto 

 vocabulo a clepsydris apud antiquos, in quas infun- 

 debatur aqua, loco arenae. Eae mensurant naturam 

 per momenta temporis, quemadmodurn Instantiae 

 Virgae per gradus spatii. Omnis enim motus sive 

 actio naturalis transigitur in tempore ; alius velo- 

 cius, alius tardius, sed utcunque momentis certis, et 

 naturae notis. Etiam illae actiones, quag subito vi- 

 dentur operari, et in ictu oculi (ut loquimur), depre- 

 henduntur recipere majus et minus quoad tempus. 



Primo itaque videmus restitutiones corporum 

 coelestiurn fieri per tempora numerata ; etiam fluxus 

 et refluxus maris. Latio autem graviurn versus 

 terrain, et levium versus ambitum coeli, fit per certa 

 momenta, pro ratione corporis quod fertur, et medii. 

 At velificationes navium, motus animalium, perla- 

 tiones missilium, omnes fiunt itidem per tempora 

 (quantum ad summas) numerabilia. Calorem vero 

 quod attinet, videmus pueros per hyemem manus in 

 flainma lavare, nee tamen uri ; et joculatores vasa 

 plena vino vel aqua, per motus agiles et aequales, 

 vertere deorsum, et sursum recuperare, non effuso 

 liquore, et multa hujusmodi. Nee minus ipsag com- 

 pressiones, et dilatationes, et eruptiones corporum 

 fiunt, aliae velocius, aliae tardius, pro natura corporis 

 et motus, sed per momenta certa. Quinetiam in ex- 

 plosione plurium bombardarum simul, quae exaudiun- 

 tur quandoque ad distantiam triginta milliarium, 

 percipitur sonus prius ab iis qui prope absunt a loco 

 ubi fit sonitus,quam ab iis qui longe. At in visu(cujus 

 actio est pernicissima) liquet etiam requiri ad eum 



